พอดีมีอาการเวียนหัว คลื่นไส้แต่ไม่อาเจียรนะคะไม่อยากอาหารเลยแล้วก็รู้สึกอยากนอนตลอดเวลาจะเป็นโรคอะไรหรือเปล่าคะ(ช่วงนี้พักผ่อนค่อนข้างน้อยเกี่ยวด้วยหรือเปล่าคะ)
สวัสดีค่ะ อาการเวียนศีรษะ อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่ง เดินเซ ร่วมด้วย-ภาวะโลหิตจาง ทำให้เวียนศีรษะได้เช่นเดียวกัน-น้ำตาลในเลือดต่ำ-มีทางเดินอาหารอักเสบหรือติดเชื้อ ทำให้ไม่อยากอาหารแนะนำพบแพทย์ทั่วไปเพื่อประเมินเบื้องต้นก่อนว่าเป็นปัญหาจากระบบใด ถ้ามีอาการเกี่ยวกับสมองดังกล่าวไป ควรรีบไป การเปลี่ยนท่าทางควรทำช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ